stanford-oval/wikipedia huggingface dataset:
Malesian Grand Prix 2003
Vapaat harjoitukset > Perjantain harjoitusjakso > Perjantain harjoitusten tulokset

| Sija | Nro | Kuljettaja | Talli | Aika | Ero |
| --- | --- | --- | --- | --- | --- |
| 1 | 5 |  David Coulthard | McLaren-Mercedes | 1.36,102 |   |
| 2 | 8 |  Fernando Alonso | Renault | 1.36,231 | + 0,129 |
| 3 | 7 |  Jarno Trulli | Renault | 1.36,372 | + 0,270 |
| 4 | 3 |  Juan Pablo Montoya | Williams-BMW | 1.36,998 | + 0,896 |
| 5 | 4 |  Ralf Schumacher | Williams-BMW | 1.37,045 | + 0,943 |
| 6 | 17 |  Jenson Button | BAR-Honda | 1.37,060 | + 0,958 |
| 7 | 1 |  Michael Schumacher | Ferrari | 1.37,313 | + 1,211 |
| 8 | 16 |  Jacques Villeneuve | BAR-Honda | 1.37,357 | + 1,255 |
| 9 | 2 |  Rubens Barrichello | Ferrari | 1.37,497 | + 1,395 |
| 10 | 20 |  Olivier Panis | Toyota | 1.37,748 | + 1,646 |
| 11 | 11 |  Giancarlo Fisichella | Jordan-Ford | 1.37,847 | + 1,745 |
| 12 | 9 |  Nick Heidfeld | Sauber-Petronas | 1.37,906 | + 1,804 |
| 13 | 10 |  Heinz-Harald Frentzen | Sauber-Petronas | 1.37,951 | + 1,849 |
| 14 | 21 |  Cristiano da Matta | Toyota | 1.37,992 | + 1,890 |
| 15 | 6 |  Kimi Räikkönen | McLaren-Mercedes | 1.38,515 | + 2,413 |
| 16 | 12 |  Ralph Firman | Jordan-Ford | 1.38,516 | + 2,414 |
| 17 | 15 |  Antônio Pizzonia | Jaguar-Cosworth | 1.38,839 | + 2,737 |
| 18 | 14 |  Mark Webber | Jaguar-Cosworth | 1.38,870 | + 2,768 |
| 19 | 19 |  Jos Verstappen | Minardi-Cosworth | 1.39,183 | + 3,081 |
| 20 | 18 |  Justin Wilson | Minardi-Cosworth | 1.39,695 | + 3,593 |
Vapaat harjoitukset > Lauantain harjoitusjakso

Lauantain harjoitukset ajettiin 22. maaliskuuta.
Harjoitusten nopeinta vauhtia piti McLarenin Kimi Räikkönen, joka onnistui nousemaan tallikaverinsa David Coulthardin ohi toisella harjoitusjaksolla. Coulthard ajoi myös ulos radalta hiekka-alueelle, mutta hänen autonsa säilyi ehjänä.
Renault'n Fernando Alonso oli harjoitusten kolmanneksi nopein kuljettaja jääden Räikkösestä 0,3 sekuntia.
Harjoitussessio päättyi Toyotan Olivier Panisilta, kun hänen autostaan hajosi moottori.
Vapaat harjoitukset > Lauantain harjoitusjakso > Lauantain harjoitusten tulokset

| Sija | Nro | Kuljettaja | Talli | Aika | Ero |
| --- | --- | --- | --- | --- | --- |
| 1 | 6 |  Kimi Räikkönen | McLaren-Mercedes | 1.36,557 |   |
| 2 | 5 |  David Coulthard | McLaren-Mercedes | 1.36,777 | + 0,220 |
| 3 | 8 |  Fernando Alonso | Renault | 1.36,849 | + 0,292 |
| 4 | 1 |  Michael Schumacher | Ferrari | 1.36,990 | + 0,433 |
| 5 | 21 |  Cristiano da Matta | Toyota | 1.37,093 | + 0,536 |
| 6 | 7 |  Jarno Trulli | Renault | 1.37,198 | + 0,641 |
| 7 | 3 |  Juan Pablo Montoya | Williams-BMW | 1.37,218 | + 0,661 |
| 8 | 17 |  Jenson Button | BAR-Honda | 1.37,418 | + 0,861 |
| 9 | 2 |  Rubens Barrichello | Ferrari | 1.37,422 | + 0,865 |
| 10 | 4 |  Ralf Schumacher | Williams-BMW | 1.37,436 | + 0,879 |
| 11 | 11 |  Giancarlo Fisichella | Jordan-Ford | 1.37,443 | + 0,886 |
| 12 | 20 |  Olivier Panis | Toyota | 1.37,623 | + 1,066 |
| 13 | 10 |  Heinz-Harald Frentzen | Sauber-Petronas | 1.37,751 | + 1,194 |
| 14 | 15 |  Antônio Pizzonia | Jaguar-Cosworth | 1.37,947 | + 1,390 |
| 15 | 14 |  Mark Webber | Jaguar-Cosworth | 1.37,980 | + 1,423 |
| 16 | 9 |  Nick Heidfeld | Sauber-Petronas | 1.38,090 | + 1,533 |
| 17 | 12 |  Ralph Firman | Jordan-Ford | 1.38,282 | + 1,725 |
| 18 | 16 |  Jacques Villeneuve | BAR-Honda | 1.38,329 | + 1,772 |
| 19 | 19 |  Jos Verstappen | Minardi-Cosworth | 1.40,382 | + 3,825 |
| 20 | 18 |  Justin Wilson | Minardi-Cosworth | 1.40,638 | + 4,081 |
Aika-ajot

Aika-ajot ajettiin kilpailua edeltäneenä päivänä, lauantaina 22. maaliskuuta 2003.
Eturivin paikat valtasivat Renault´n kuljettajat. Fernando Alonso otti paalupaikan, joka oli hänen uransa ensimmäinen ja Jarno Trulli oli toinen häviten Alonsolle 0,173 sekuntia. Renault ylsi paalupaikalle ensimmäistä kertaa 19 vuoteen. Edellisen kerran Renault-tallin auto oli paalupaikalla Ranskan GP:ssa 1984, kun Patrick Tambay oli ollut aika-ajojen nopein. Kolmanneksi nopeimman ajan ajoi Ferrarin Michael Schumacher, joka hävisi Alonsolle 0,349 sekuntia.
Aika-ajojen jälkeen oli arvattavissa, että Renaultit olivat liikkeellä pienellä bensiinikuormalla verrattuna kärkitalleihin, Ferrareihin ja McLareneihin.
Ralf Schumacherin suoritusta pidettiin aika-ajojen suurena pettymyksenä. Hän jäi Williamsinsa kanssa 17. lähtöruutuun, kun taas tallikaveri Juan Pablo Montoya oli kahdeksas.
Aika-ajot > Aika-ajojen tulokset

| Sija | Nro | Kuljettaja | Talli | Aika | Ero |
| --- | --- | --- | --- | --- | --- |
| 1 | 8 |  Fernando Alonso | Renault | 1.37,044 |   |
| 2 | 7 |  Jarno Trulli | Renault | 1.37,217 | + 0,173 |
| 3 | 1 |  Michael Schumacher | Ferrari | 1.37,393 | + 0,349 |
| 4 | 5 |  David Coulthard | McLaren-Mercedes | 1.37,454 | + 0,410 |
| 5 | 2 |  Rubens Barrichello | Ferrari | 1.37,579 | + 0,535 |
| 6 | 9 |  Nick Heidfeld | Sauber-Petronas | 1.37,766 | + 0,722 |
| 7 | 6 |  Kimi Räikkönen | McLaren-Mercedes | 1.37,858 | + 0,814 |
| 8 | 3 |  Juan Pablo Montoya | Williams-BMW | 1.37,974 | + 0,930 |
| 9 | 17 |  Jenson Button | BAR-Honda | 1.38,073 | + 1,029 |
| 10 | 20 |  Olivier Panis | Toyota | 1.38,094 | + 1,050 |
| 11 | 21 |  Cristiano da Matta | Toyota | 1.38,097 | + 1,053 |
| 12 | 16 |  Jacques Villeneuve | BAR-Honda | 1.38,289 | + 1,245 |
| 13 | 10 |  Heinz-Harald Frentzen | Sauber-Petronas | 1.38,291 | + 1,247 |
| 14 | 11 |  Giancarlo Fisichella | Jordan-Ford | 1.38,416 | + 1,372 |
| 15 | 15 |  Antônio Pizzonia | Jaguar-Cosworth | 1.38,516 | + 1,472 |
| 16 | 14 |  Mark Webber | Jaguar-Cosworth | 1.38,624 | + 1,580 |
| 17 | 4 |  Ralf Schumacher | Williams-BMW | 1.38,789 | + 1,745 |
| 18 | 19 |  Jos Verstappen | Minardi-Cosworth | 1.40,417 | + 3,373 |
| 19 | 18 |  Justin Wilson | Minardi-Cosworth | 1.40,599 | + 3,555 |
| 20 | 12 |  Ralph Firman | Jordan-Ford | 1.40,910 | + 3,866 |
Kilpailu > Kierrokset 1–13

Ilman lämpötila oli kohonnut 35 asteeseen, kun lämmittelykierrokselle lähdettiin Fernando Alonson johdolla. Toyotan Cristiano da Matta ei saanut autoaan liikkeelle ja hänet työnnettiin varikolle, josta hän starttasi kilpailuun.
Paalulta lähtenyt Fernando Alonso sai hyvän lähdön tallikaveri Trullin seuratessa häntä ensimmäiseen mutkaan tultaessa. Mutkassa kolmantena ajanut Michael Schumacher osui Trullin autoon, jonka seurauksena Schumacherin auton nokka kärsi vaurioita ja Trulli pyörähti menettäen useita sijoja. Tuomaristo langetti Schumacherille tilanteesta varikon läpiajorangaistuksen.
Ensimmäisen kierroksen päätteeksi Juan Pablo Montoya tuli vaihtamaan autoonsa rikkoutuneen takasiivekkeen tilalle uuden. Schumacher oli pudonnut 12. sijalle.
Kolmannella kierroksella Kimi Räikkönen ohitti pääsuoran jälkeisessä mutkassa Nick Heidfeldin nousten kilpailussa kolmanneksi. Hetkeä myöhemmin toisena ollut McLarenin David Coulthard keskeytti moottoriongelmien vuoksi. Räikkönen hyötyi tallikaverinsa keskeytyksestä nousten toiseksi; eroa johtavaan Alonsoon oli noin kuusi sekuntia. Kierroksen päätteeksi Schumacher tuli varikolle vaihdattamaan autoonsa uuden nokan.
Rubens Barrichello nousi kolmanneksi ohitettuaan ensin Jenson Buttonin viidennellä kierroksella ja Nick Heidfeldin kahdeksannella kierroksella. Toisena ajava Kimi Räikkönen alkoi saavuttaa Alonsoa ja ajoi kilpailun siihen mennessä nopeimman kierrosajan. Tämän jälkeen Räikkönen ajoi jokaisella kierroksella vajaat puoli sekuntia Alonsoa nopeampia kierrosaikoja. Eroa miesten välillä oli 11. kierroksen päätteeksi noin neljä sekuntia. Kolmantena ajanut Barrichello ei pystynyt vastaamaan Räikkösen vauhtiin ja joutui tyytymään sijoitukseensa.
Olivier Panis ajoi varikolle tankkaamaan kierroksella 12. ja keskeytti seuraavalla polttoaineen syöttöongelmien takia. Samalla kierroksella ero Alonson ja Räikkösen välillä oli kaventunut 3,3 sekuntiin.
Kilpailu > Kierrokset 14–23

Fernando Alonso ajoi varikolle tankkaukseen ja renkaiden vaihtoon 14. kierroksella. Varikkokäynti sujui ongelmitta ja Alonso palasi radalle neljännelle sijalle. Samalla Kimi Räikkönen oli siirtynyt johtoon ja hän oli toisena ajavaa Rubens Barrichelloa noin 14 sekuntia edellä, kun kilpailusta oli ajettu 15 kierrosta.
Seuraavalla kierroksella oli Jarno Trullin aika tulla varikolle. Varikkopysähdyksen jälkeen hän palasi radalle sijalle 9. Trullin jälkeen varikkopysähdystään tuli suorittamaan Jenson Button. Kärjessä Räikkösen ja Barrichellon välinen ero oli pysynyt suunnilleen samana, nyt sitä oli 14,5 sekuntia.
Räikkösen oli aika tulla varikolle 19. kierroksen päätteeksi. Varikkopysähdys onnistui ja suomalainen palasi radalle toiseksi, Alonson eteen. Barrichello johti Räikköstä nyt 17,5 sekunnilla. Räikkösen ja Alonson välinen ero oli runsaat neljä sekuntia.
Barrichello ajoi varikolle kierroksella 22 ja putosi kolmanneksi. Hetkeä myöhemmin varikkopysähdyksensä tekivät myös Ralf Schumacher ja Ralph Firman. Räikkönen johti Alonsoa nyt yhdeksällä sekunnilla ja kolmantena olevaa Barrichelloa 12 sekunnilla.
Kilpailu > Kierrokset 24–37

Barrichello alkoi päästä Ferrarillaan hyvään vauhtiin ja tekikin siihen mennessä kilpailun nopeimman kierroksen kierroksella 24. Alonso jäi tällä kierroksella yli kaksi sekuntia. Kärjen takana oli myös kovaa taistelua. Jarno Trulli otti edellään viidentenä ajavaa Jenson Buttonia kiinni puolellatoista sekunnilla. Kilpailua johtavan Räikkösen ero toisena ajavaan Alonsoon oli kasvanut 10,5 sekuntiin.
Michael Schumacher tuli varikkokäynnille kahdeksannelta sijalta kierroksella 27. Hänen kierrosaikansa eivät olleet kärjen tasolla, mikä saattoi johtua ensimmäisen kierroksen kolaroinnista. Räikkönen puolestaan kasvatti eron Alonsoon jo yli 12 sekuntiin. Barrichello oli runsaat kaksi sekuntia Alonsoa jäljessä.
Alonso menetti aikaa kierroksella 31, minkä vuoksi Barrichello hyödynsi heti tilanteen ja nousi aivan Alonson perään. Kamppailussa viidennestä sijasta Trullilla oli vaikeuksia päästä riittävän lähelle edellä ajavaa Buttonia, jotta ohitusta voisi yrittää. Räikkösen ero Alonsoon oli nyt kasvanut jo 16,7 sekuntiin.
Kierroksella 34 alkoivat toiset varikkokäynnit. Pelin avasivat Da Matta kahdeksannelta sijalta ja viidentänä ollut Button. Seuraavalla kierroksella Alonso tuli toista kertaa tankkaukseen ja renkaiden vaihtoon, minkä seuraksena Barrichello nousi toiseksi. Hetkeä myöhemmin Mark Webberin Jaguarin moottori hajosi ja Mark joutui rullaamaan autonsa radan sivuun. Räikkönen johti nyt yli 20 sekunnilla toisena ajavaa Barrichelloa.
Kilpailu > Kierrokset 38–56

Barrichello ajoi varikolle kierroksella 38. Varikkopysähdys sujui riittävän nopeasti ja hän palasi radalle Alonson edelle. Samalla Räikkösella oli tarvittavan suuri ero Barrichelloon, jotta hän voisi käydä varikolla. Kierroksella 40 Räikkönen tulikin suorittamaan toista varikkokäyntiään turvallisen tuntuisessa 53 sekunnin johtoasemassa. Pysähdys sujui ongelmitta ja Kimi palasi takaisin radalla kärkipaikalle. Seuraavalla kierroksella Ralf Schumacher tuli varikolle neljänneltä sijalta. Michael Schumacher onnistui hetkeä myöhemmin ohittamaan kuudentena olleen Trullin ja alkoi painostaa viidentenä ajavaa Buttonia.
Schumi onnistuikin Buttonin ohituksessa kierroksella 42 ja nousi viidenneksi. Kärjessä ajavan Räikkösen ero toisena olleeseen Barrichelloon oli nyt 24 sekuntia. 44. kierroksella Schumacher ajoi varikolle viimeistä pysähdystään varten. Varikolta palattuaan, heti ensimmäisellä ehjällä kierroksella, Schumacher kellotti kilpailun nopeimman kierrosajan.
Kierroksella 48 Räikkönen alkoi lähestyä kierroksella ohitettavia Buttonia ja Trullia, jotka kamppailivat viidennestä sijasta. Trullin Kimi ohittikin kierroksella 50 ja Buttonin kierrosta myöhemmin. Samalla Trulli spinnasi yrittäessään Buttonin ohitusta ja putosi Schumacherin taakse seitsemänneksi. Räikkösen voitto alkoi näyttää jo melko varmalta kun ero Barrichelloon oli kasvanut jo 35 sekuntiin.
Trulli otti kuudennen sijan takaisin Schumacherilta kierroksella 54 ja alkoi jälleen hiillostaa Buttonia. Räikkönen aloitti kilpailun viimeisen kierroksen ja McLarenin väki kokoontui varikkomuurille odottamaan maalilinjan ylitystä sekä juhlimaan Räikkösen voittoa. Viimeisellä kierroksella tilanne vielä muuttui, kun Button putosi Trullin ja Schumacherin taakse. Kimi Räikkönen kuitenkin ajoi maalilinjan yli ensimmäisenä ja otti uransa ensimmäisen voiton.
Kilpailu > Kilpailun tulokset

| Sija | Nro | Kuljettaja | Talli | Kierrokset | Aika/keskeytyssyy | Lähtöruutu | Pisteet |
| --- | --- | --- | --- | --- | --- | --- | --- |
| 1 | 6 |  Kimi Räikkönen | McLaren-Mercedes | 56 | 1.32.22,195 | 7 | 10 |
| 2 | 2 |  Rubens Barrichello | Ferrari | 56 | + 39,286 | 5 | 8 |
| 3 | 8 |  Fernando Alonso | Renault | 56 | + 1.04,007 | 1 | 6 |
| 4 | 4 |  Ralf Schumacher | Williams-BMW | 56 | + 1.28,826 | 17 | 5 |
| 5 | 7 |  Jarno Trulli | Renault | 55 | + 1 krs. | 2 | 4 |
| 6 | 1 |  Michael Schumacher | Ferrari | 55 | + 1 krs. | 3 | 3 |
| 7 | 17 |  Jenson Button | BAR-Honda | 55 | + 1 krs. | 9 | 2 |
| 8 | 9 |  Nick Heidfeld | Sauber-Petronas | 55 | + 1 krs. | 6 | 1 |
| 9 | 10 |  Heinz-Harald Frentzen | Sauber-Petronas | 55 | + 1 krs. | 13 |   |
| 10 | 12 |  Ralph Firman | Jordan-Ford | 55 | + 1 krs. | 20 |   |
| 11 | 21 |  Cristiano da Matta | Toyota | 55 | + 1 krs. | 11* |   |
| 12 | 3 |  Juan Pablo Montoya | Williams-BMW | 53 | + 3 krs. | 8 |   |
| 13 | 19 |  Jos Verstappen | Minardi-Cosworth | 52 | + 4 krs. | 18 |   |
| Kesk. | 15 |  Antônio Pizzonia | Jaguar-Cosworth | 42 | Pyörähdys | 15 |   |
| Kesk. | 18 |  Justin Wilson | Minardi-Cosworth | 41 | Niskatuki | 19 |   |
| Kesk. | 14 |  Mark Webber | Jaguar-Cosworth | 35 | Moottori | 16 |   |
| Kesk. | 20 |  Olivier Panis | Toyota | 12 | Polttoaineen syöttö | 10 |   |
| Kesk. | 5 |  David Coulthard | McLaren-Mercedes | 2 | Sähköt | 4 |   |
| Kesk. | 11 |  Giancarlo Fisichella | Jordan-Ford | 0 | Sähköt | 14 |   |
| Kesk. | 16 |  Jacques Villeneuve | BAR-Honda | 0** | Sähköt | 12 |   |
* Christiano Da Matta starttasi kilpailuun varikolta

** Jacques Villeneuve keskeytti lämmittelykierroksella
Kilpailu > Johtokierrokset

| Kuljettaja | Talli | Kierrokset |
| --- | --- | --- |
|  Fernando Alonso | Renault | 1–13 |
|  Kimi Räikkönen | McLaren-Mercedes | 14–18 |
|  Rubens Barrichello | Ferrari | 19–21 |
|  Kimi Räikkönen | McLaren-Mercedes | 22–56 |
Muuta

Voitto oli Kimi Räikkösen uran ensimmäinen
BMW-moottorin 150. kilpailu.
Fernando Alonso otti uransa ensimmäisen paalupaikan, palkintosijan ja oli kilpailun johdossa ensimmäistä kertaa urallaan
Ferrarin 160. nopein kierros
Kilpailun jälkeen

Voiton myötä Kimi Räikkösestä tuli kaikkien aikojen kolmas suomalainen, joka on pystynyt voittamaan Formula 1 -osakilpailun. Tällä kertaa epäonni ja luotettavuusongelmat auton kanssa eivät vieneet voittoa Kimiltä. Hän nousi myös kuljettajien MM-sarjassa kärkipaikalle, mutta kaudesta oli vasta kaksi kilpailua ajettu.
Lehdistö nosti kilpailun jälkeen esille kaksi asiaa: Räikkösen voiton ja Michael Schumacherin heikon ajosuorituksen. Saksalainen Bild-lehti kirjoitti seuraavasti: - "Mercedeksellä on uusi Häkkinen", "Nuori, vahva ja nopea". Schumacheria sen sijaan moitittiin useissa eri lehdissä.
Uudet säännöt näyttivät nyt lisänneen mielenkiintoa kuninkuusluokkaan. "Jännitys palasi formuloihin", kirjoitti Helsingin Sanomat kilpailun jälkeen.
Aiheesta muualla

Kuvia kilpailusta (Arkistoitu – Internet Archive)
F1-ruutu – Malesian GP 2003 (Arkistoitu – Internet Archive)
Formula 1 -kausi 2003
| 0 | 1 | 2 | 3 | 4 | 5 |
| --- | --- | --- | --- | --- | --- |
|  Australia |  Malesia |  Brasilia |  San Marino |  Espanja |  Itävalta |
|  Monaco |  Kanada |  Eurooppa |  Ranska |  Iso-Britannia |  Saksa |
|  Unkari |  Italia |  Yhdysvallat |  Japani |  |  |
Formula 1 -luokan Malesian Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
Radat: Sepang International Circuit (1999–2017)
Fernando Alonso lähti ensimmäistä kertaa paalulta. (kuva vuodelta 2006)
Rubens Barrichello nousi kilpailussa viidennestä lähtöruudusta toiseksi.
Räikkösellä oli aihetta hymyyn, sillä hän ylsi uransa ensimmäiseen voittoon. (kuva vuodelta 2002)
Murat Zjazikov

Murat Zjazikov ja Ahmat Kadyrov.
Murat Magometovitš Zjazikov (ven. Мура́т Магоме́тович Зя́зиков, s. 10. syyskuuta 1957) on entinen Venäjän federaatioon kuuluvan Ingušian tasavallan presidentti. Zjazikov syntyi 10. syyskuuta 1957 Kirgisian SNT:ssa. Kansallisuudeltaan hän on inguuši.
Zjazikov kuului 1980-luvulla KGB:hen ja sittemmin FSB:hen. Vuonna 2002, juuri ennen presidenttiehdokkuuttaan hän sai kenraalin arvon.
Zjazikovista tuli Ingušian turvallisuusneuvoston jäsen 1990-luvulla ja 23. toukokuuta 2002 hänet valittiin Ingušian presidentiksi.
Venäjän presidentin Vladimir Putin tuki Zjazikovia, koska edeltävä kuvernööri Ruslan Aušev oli läheisissä väleissä rauhattoman Tšetšenian Aslan Mashadovin kanssa.
Zjazikov jäi vaalien ensimmäisellä kierroksella Auševin väen tukeman duuman jäsenen Alihan Amirhanovin taakse, mutta voitti toisella, jonka jälkeen vastustajat syyttivät häntä vaalivilpistä ja Amirhanovin väitti joutuneensa Moskovan ja liittovaltiopiirin presidentin edustajan painostamaksi.
Syksyllä 2004 tasavallan turvallisuustilanne alkoi rapautua. Poliisien ja viranomaisten murhista tuli jatkuvia.
Zjazikov loukkaantui lievästi hänen autosaattuettaan vastaan tehdyssä autopommi-iskussa päätiellä Nazranin kaupungin lähellä 6. huhtikuuta 2004. Hyökkäyksestä syytettiin tšetšeenikapinallisia.
Merkittävin terrori-isku tapahtui 21. kesäkuuta 2004. jolloin kapinalliset surmasivat 79.
Zjazikovia arvosteltiin hänen käyttäytymisestään syyskuun 2004 Beslanin panttivankikriisin yhteydessä. Koulun kaapanneet terroristit halusivat hänet paikalle, mutta Zjazikov kieltäytyi menemästä Beslaniin. Tutkinnan mukaan terroristien leiri oli Ingušiassa.
Zjazikovin appi Magomed Tšahkijev kaapattiin helmikuussa 2006 Nazranissa ja hänestä vaadittiin lunnaita. Hänet vapautettiin toukokuun alussa 2006. Maaliskuussa 2007 Zjazikovin setä Urushan Zjazikov kaapattiin Barsukissa. Hänet vapautettiin vahingoittumattomana puolentoista vuoden vankeuden jälkeen. Kaappaus johti tasavallan sisäministerin erottamiseen.
Ingušetian hallinnon vastustajat syyttivät Zjazikovia kyvyttömyydestä hallita poliittista epävakautta ja korruptiosta. Zjazikov erotti hallituksensa maaliskuussa 2008.
Opposition pääkanavaksi muodostui Ingushetiya.Ru-verkkosivusto, joka suljettiin oikeuden päätöksellä. Sivustolla kerättiin mm. listaa niistä, jotka sanoivat etteivät äänestäneet vuoden 2007 vaaleissa, jossa tasavallan äänestysprosentiksi saatiin 98 % ja Yhtenäistä Venäjää tuki 98,72 %. Poliisi ampui sivuston omistaja Magomed Jevlojevin 31. elokuuta 2008.
Tämän jälkeen 10. syyskuuta Zjazikovin serkku Bekhan Zjazikov salamurhattiin. 26. syyskuuta toinen hänen sukulaisensa, varatalousministeri Arsamak Zjazikov haavoittui autopommista.
Presidentti Dmitri Medvedev vapautti Zjazikovin tehtävästään 30. lokakuuta 2008.
Mokša

Mokša tarkoittaa seuraavia asioita:
mokša, Venäjällä puhuttava uralilainen kieli
Mokša, joki Venäjällä
mokša, elämän päämäärä hindulaisuudessa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mokša”, voi hakea sivunnimihaulla, laajalla sivunnimihaulla tai tekstihaulla.
Misha Cirkunov

| Misha Cirkunov> Henkilötiedot |
| --- | --- |
Syntynyt: 27. helmikuuta 1987 (ikä 37) Riika, Latvian SNT
Kansalaisuus:   Latvia  Kanada
Vapaaottelija
Aktiivisena:  2010–
Pituus:  191 cm
Paino:  84 kg
Painoluokka:  alempi raskassarja (2010–) keskisarja (2021)
Kätisyys:  oikea
Taistelutyyli:  judo, kreikkalais-roomalainen paini, brasilialainen jujutsu
Seura:  Xtreme Couture (2010–)
Tilastot
Ottelut:  23
Voitot:  15
– tyrmäyksellä:  5
– luovutuksella:  8
– päätöksellä:  2
Tappiot:  8
– tyrmäyksellä:  4
– luovutuksella:  3
– päätöksellä:  1
Mikhail Cirkunovs (s. 27. helmikuuta 1987 Riika, Latvian SNT) on latvialais-kanadalainen alemman raskaansarjan vapaaottelija. Hän on otellut UFC:ssä vuosina 2015–2022. Cirkunov voitti vapaaottelussa Hard Knocksin alemman raskaansarjan mestaruuden 2015 ja sitä ennen hän saavutti Pohjois-Amerikan lukkopainin mestaruuden 2010. Cirkunov on myös Kanadan moninkertainen painimestari.
Saavutukset > Judo

Kanadan nuorten mestaruus (kerran, 2003)
Saavutukset > Paini

Kreikkalais-roomalaisen painin Kanadan mestaruus (kerran, 2005)
Vapaapainin Kanadan mestaruus (kahdesti, 2005 ja 2006)
Saavutukset > Vapaaottelu

Alemman raskaansarjan mestaruus (kerran, puolustanut kerran)
Illan suoritus (kerran, vs. Jimmy Crute)
Muualla

Cirkunov on pelattavana hahmona vapaaottelupeleissä EA Sports UFC 3 (2018) ja EA Sports UFC 4 (2020).
Miley Cyrus & Her Dead Petz

| Miley Cyrus & Her Dead Petz Miley Cyrus |
| --- | --- | --- |

Studioalbumin tiedot
 Julkaistu: 30. elokuuta 2015
 Kesto: 92.05
 Levy-yhtiö: RCA Records
Miley Cyrusin muut julkaisut
| Bangerz 2013 | Miley Cyrus & Her Dead Petz 2015 | Younger Now 2017 |
Miley Cyrus & Her Dead Petz on yhdysvaltalaisen laulaja-lauluntekijä Miley Cyrusin viides studioalbumi, joka julkaistiin 30. elokuuta 2015.
Kappaleet

"Dooo It!" – 3.38
"Karen Don't Be Sad" – 4.52
"The Floyd Song (Sunrise)" – 5.16
"Something About Space Dude" – 3.28
"Space Bootz" – 4.39
"Fuckin Fucked Up" – 0.50
"BB Talk" – 4.32
"Fweaky" – 3.47
"Bang Me Box" – 3.41
"Milky Milky Milk" – 4.47
"Slab of Butter (Scorpion)" – 5.01 (feat. Sarah Barthel)
"I'm So Drunk" – 0.46
"I Forgive Yiew" – 3.14
"I Get So Scared" – 3.53
"Lighter" – 5.19
"Tangerine" – 5.05 (feat. Big Sean)
"Tiger Dreams" – 5.52 (feat. Ariel Pink)
"Evil Is but a Shadow" – 4.35
"Cyrus Skies" – 5.33
"1 Sun" – 3.59
"Miley Tibetan Bowlzzz" – 2.09
"Pablow the Blowfish" – 3.30
"Twinkle Song" – 3.43
Mustakurkkusirkku

| Mustakurkkusirkku |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Sirkut Emberizidae
Suku::  Sirkut Emberiza
Laji::  stewarti
Kaksiosainen nimi
 Emberiza stewarti  (Blyth, 1854) 
Katso myös
   Mustakurkkusirkku Wikispeciesissä   Mustakurkkusirkku Commonsissa 
Infobox OKNimi-testi OKIUCN-testi OK: 
Mustakurkkusirkku (Emberiza stewarti) on aasialainen varpuslintu. Sen varsin laaja elinympäristö ulottuu Arabian niemimaan itäosista ja Irakista Etelä-Siperiaan, Mongoliaan, Kiinaan ja Intiaan.